Diari Oficial de la Generalitat Valenciana


Sumari del DOGV 5336, del 31-08-2006 (2006/9583)

Informació pública de l'inici del concurs per a la selecció d'agent urbanitzador per gestió indirecta de la unitat d'execució T-1 del pla de reforma interior Torrecremada.
---------------------------------------------------------------------------------------------------------------------------------------------------------------------------

### Dades del document

Número de DOGV
:   5336

Data del DOGV
:   31-08-2006

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2006/9583


Data del document
:   31-07-2006

Organisme emissor
:   Ajuntament de Dénia

Tipus de document
:   Anunci

Descriptors 

:   * Dénia
    * licitació
    * contracte d'obres
    * urbanització
    * indústria de la construcció
    * professió de l'urbanisme

Informació pública de l'inici del concurs per a la selecció d'agent urbanitzador per gestió indirecta de la unitat d'execució T-1 del pla de reforma interior Torrecremada. [2006/M9583]  
Entitat adjudicadora: Ajuntament de Dénia.  
Bases reguladores:   
Generals: publicades en el Butlletí Oficial de la Província d'Alacant número 138, de data 17 de juny de 2006.  
Particulars:   
- Aprovades mitjançant Resolució plenària de data 23 de febrer de 2006.  
- Publicades en el Diari Oficial de la Generalitat número 5.308, de data 21 de juliol de 2006.   
D'acord amb el que establixen les bases particulars, el programa podrà incorporar tasques d'edificació d'interés públic cultural, que formen part dels objectius del programa.  
Podrà obtindre's còpia de les bases generals i particulars, i de la documentació complementària, que inclou l'elaborada per l'Ajuntament per a l'inici del procediment, en la Gerència Municipal d'Urbanisme.  
D'altra banda, es troben inserides ambdós bases i els plans que s'hi adjunten a les bases particulars en el portal municipal (www.denia.es, apartat: Servicis Municipals, Gerència Municipal d'Urbanisme).  
Lloc de presentació de proposicions: Ajuntament de Dénia, Gerència Municipal d'Urbanisme, Ronda Muralles, número 42, 03419 Dénia (Alacant).  
Idioma/es: valencià i castellà.  
Documentació: acreditació de solvència tècnica, econòmica i financera.  
D'acord amb el que establixen les bases particulars. L'equip redactor i assessor haurà d'estar integrat, com a mínim, per un arquitecte o enginyer superiors i un llicenciat en Dret, conforme al que disposa l'article 301 del Decret 67/2006, de 19 de maig, del Consell, sobre reglament d'ordenació i gestió territorial i urbanística.  
Documentació a presentar pels concursants: serà l'exigida per les bases particulars. En elles es diferencia la susceptible de valoració de la que no ho és. En tot cas, la documentació a què fa referència l'article 134 de la Llei 16/2005, de 30 de desembre, Urbanística Valenciana haurà d'haver sigut sotmesa a informació pública prèvia per un termini mínim d'un mes, en la forma i amb els requisits exigits per tal precepte.  
Admissibilitat de variants: s'admetran variants, conforme al que disposen les bases particulars del concurs.  
Criteris objectius d'adjudicació: conforme al que disposen les bases particulars del concurs.  
Garanties:  
Provisional: 2% del pressupost estimat de càrregues d'urbanització, que es fixa en 1.223.027,31 euros. Si l'adjudicació incorpora tasques d'edificació d'interés públic cultural, s'exigirà la garantia del 4% de l'import de l'obra.  
Definitiva: 15% del valor de les càrregues d'urbanització, conforme al que disposen les bases particulars del concurs.  
Data de remissió d'este edicte al DOUE: el present anunci ha sigut remés al Diari Oficial de la Unión Europea en data 28 de juliol de 2006.  
Per a obtindre qualsevol informació relativa al present concurs, cal dirigir-se a l'atenció de: gerent d'Urbanisme, Juan M. Frasés Juan. Correu electrònic: nxgjyfyf@dgao-davnf.fr  
Dénia, 31 de juliol de 2006.. L'alcaldessa presidenta: Francisca R. Viciano Guillem.